**Նախագիծ 4-13**

**ՈՐՈՇՈՒՄ N -Ն**

**------- ՓԵՏՐՎԱՐԻ 2021թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2018 ԹՎԱԿԱՆԻ ՓԵՏՐՎԱՐԻ 23-Ի N 8-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 36-րդ և 37-րդ հոդվածներով և հաշվի առնելով համայնքի ղեկավարի առաջարկությունը, ***Կապան*** ***համայնքի ավագանին որոշում է.***

1․  Ուժը կորցրած ճանաչել Հայաստանի Հանրապետության Սյունիքի մարզի Կապան համայնքի ավագանու 2018 թվականի փետրվարի 23-ի «Համայնքի վարչական սահմաններում գտնվող պետական և համայնքային սեփականություն հանդիսացող հողամասերը մրցույթով կառուցապատման և /կամ/ վարձակալության իրավունքով օգտագործման տրամադրելու տարեկան մեկնարկային վարձավճարներ սահմանելու մասին» N 8-Ն որոշումը:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2018 ԹՎԱԿԱՆԻ ՓԵՏՐՎԱՐԻ 23-Ի N 8-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1․ Կարգավորման ենթակա ոլորտի կամ խնդրի սահմանումը․**

 Հաշվի առնելով, որ համայնքների և պետությանը սեփականությանը պատկանող հողամասերը վարձակալության կամ կառուցապատման  իրավունքով տրամադրելու վարձավճարի կամ վճարների իրավահարաբերությունները կարգավորվում են «Տեղական ինքնակառավարման մասին» օրենքով, ՀՀ հողային օրենսգրքով, «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» օրենքով, հետևաբար անհրաժեշտություն է առաջացել ուժը կորցրած ճանաչել համայնքի ավագանու որոշումը։

**2․ Առկա իրավիճակը․**

Ներկա իրավիճակում գործում է Կապան համայնքի ավագանու 2018 թվականի փետրվարի 23-ի N 8-Ն որոշումը:

**3. Կարգավորման նպատակները, ակնկալվող արդյունքը․**

Համայնքի ավագանու որոշման ընդունման նպատակը ավագանու որոշման գործողությունը դադարեցնելն է, քանի որ ՀՀ հողային օրենսգրքով, «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» օրենքով կարգավորվում են վարձավճար կամ վճար սահմանելու իրավահարաբերությունները։

**4. Ենթաօրենսդրական իրավական ակտի՝ նորմատիվ  բնույթի  հիմնավորվածությունը.**

«Նորմատիվ իրավական ակտերի մասին» օրենքի 2-րդ հոդվածը սահմանում է՝

**1) նորմատիվ իրավական ակտ`** Հայաստանի Հանրապետության ժողովրդի, ինչպես նաև Սահմանադրությամբ նախատեսված մարմինների կամ պաշտոնատար անձանց ընդունած գրավոր իրավական ակտ, որը պարունակում է վարքագծի պարտադիր կանոններ անորոշ թվով անձանց համար.

․․․․

**3) ենթաօրենսդրական նորմատիվ իրավական ակտ`** Սահմանադրության և օրենքների հիման վրա և դրանց իրականացումն ապահովելու նպատակով օրենքով լիազորված լինելու դեպքում Սահմանադրությամբ նախատեսված մարմինների ընդունած նորմատիվ իրավական ակտ.։

Նկատի ունենալով, որ նախագծով ուժը կորցրած է ճանաչվում նորմատիվ իրավական ակտ, հետևաբար անհարժեշտ է տվյալ ակտի գործողությունը դադարեցնել նույն տեսակի նորմատիվ իրավական ակտով: